钦定古今图书集成/明伦汇编/交谊典/第012卷 > 朱子语类 > 《力行》
## 钦定古今图书集成/明伦汇编/交谊典/第012卷 > 朱子语类 > 《力行》

问：“朋友之义，自天子至于庶人，皆须‘友以成’而安卿
只说‘以类聚’，莫未该朋友之义否？”曰：“此亦只说本来
自是如此。自天子至于庶人，未有不须友以成，乃是
后来事说朋友功效如此。人自与人同类相求，牛羊
亦各以类相从。朋友乃彝伦之一。今人不知有朋友
之义者，只缘但知有四个要紧，而不知朋友亦不可”
阙。

《朋友》之于“人伦”，所关至重。

问：“与朋友交后，知其不善，欲绝则伤恩；不与之绝，则
又似匿怨而友其人。”曰：“此非匿怨之谓也。心有怨于
人，而外与之交，则为匿怨。若朋友之不善，情意自是
当疏。但疏之以渐，若无大故，则不必峻绝之，所谓‘亲
者毋失其为亲，故者毋失其为故’者也。”